בית / חדשות / גל גדות כובשת שוב את סן דייגו ומספקת הצצה לסרט "וונדר וומן 1984"
אחד הפאנלים המעניינים והמסוקרים ביותר בכנס קומיקון 2018 עסק בסרט ההמשך ללהיט (היחיד כרגע) של DC "וונדר וומן 1984" וכלל בו את כוכבי הסרט גל גדות, כריס פיין וכן הבמאית פטי ג'נקינס.
טריילר חדש לא נחשף שכן הצילומים החלו לפני כמה שבועות בודדים, והשחקנים בעצם לקחו גיחה קצרה מהצילומים וקפצו היישר לכנס.
על אף שהסרט נמצא בשלבי הפקה ראשוניים, חשפה הבמאית פטי באופן בלעדי בפני הקהל קטע קצר מתוך הסרט שעלילתו תתחולל בשנת 1984. הסצנה הקצרה מתרחשת במרכז קניות (תמה שחוזרת על עצמה בסרטים וסדרות מהאייטיז) בעיצומו של שוד מזוין. וונדר וומן נחלצת לעזרתה של ילדה שבסך הכל רוצה לאכול גלידה ומגוננת עליה משני השודדים החמושים. לאחר שהיא מוודאת שהילדה בטוחה, היא פונה לגברים רעולי הפנים שמולה ובעזרת לאסו הזהב מנטרלת אותם.
ניתן להניח מהסצנה כי בשונה מהסרט הראשון שעלילתו התרחשה במהלך מלחמת העולם הראשונה וכלל טון יותר קודר, הסרט השני צפוי להיות ברוח שנות ה־80, כלומר קלילי ומהנה יותר, ולהכיל את כל מה שהתקופה האהובה מזכירה: קומי יותר, בוהק ופלסטי.
עדיין לא ברור כיצד דמותו של השחקן כריס פריין שגילם את החייל סטיב טרבור, אשר מצא את מותו בסוף הסרט הקודם, תשוב בסרט החדש. בתגובה לשאלה בנושא הבטיחה הבמאית כי פיין ימלא תפקיד מיוחד.
הקודם נחשף תאריך יציאת עונה 3 ל"דברים מוזרים"